Az Ardens csapatában kezdte a labdarúgást. Az 1927–28-as idényben az Alzano első csapatában mutatkozott be. 1928 és 1932 között az Atalanta, 1932 és 1936 között az Ambrosiana játékosa volt. 1936 és 1939 között a Bologna labdarúgója volt és tagja volt az 1936–37-es és az 1938–39-es idényben bajnoki aranyérmes csapatnak. 1939 és 1941 között a Genoa játékosa volt. Az 1941–42-es idényben a Juventus csapatában szerepelt és olasz kupa győztesként (1942) vonult vissza az aktív labdarúgástól.